अभियोजन पक्ष के मुताबिक टिहरी जिले में चार सितंबर 2017 को यह शर्मनाक मामला सामने आया था। एक नाबालिग ने कीर्तिनगर एसडीएम के कार्यालय में शिकायत कर अपनी पीड़ा बयां की थी। नाबालिग का आरोप था कि पिता लंबे समय से उसका शारीरिक शोषण कर रहा है। राजस्व उपनिरीक्षक ने उसकी शिकायत के आधार पर पिता के खिलाफ दुष्कर्म का मुकदमा दर्ज किया। साथ ही किशोरी का मेडिकल कराया गया, जिसमें दुष्कर्म की पुष्टि हुई। इसके बाद मामला रेगुलर पुलिस को ट्रांसफर कर दिया गया।